不過，齋係記住啲數據係唔夠嘅，個數據庫跟住仲要將唔同嘅表嘅數據連繫埋一齊，簡單嘅例子有每位用家都俾個 ID 冧把佢，然後修改數據當中嘅每嚇修改都有掕住做嗰嚇修改嗰位用家嘅 ID 冧把，噉用個數據庫嘅人就有得攞住記用家數據嗰張表，叫部電腦去修改數據表嗰度，摷嗮嗰位用家做過嘅修改出嚟－啲數據之間有組織性。